# Oznámenie o začatí prípravných trhových konzultácií

k predmetu zákazky „pracovná lezecká obuv“ podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

# Identifikácia verejného obstarávateľa

Názov organizácie: Ministerstvo vnútra Slovenskej republiky

Adresa sídla: Pribinova 2, 812 72 Bratislava

IČO: 00 151 866

DIČ: 202 057 1520

Kontakt: Alexander Starčevič

e-mail: alexander.starcevic@minv.sk

Internetová adresa (URL): [www.minv.sk](http://www.minv.sk)

(ďalej len „verejný obstarávateľ“)

# Účel prípravných trhových konzultácií

Účelom prípravných trhových konzultácií je oslovenie hospodárskych subjektov, ktoré sa zaoberajú špecializovanou obuvou vhodnou na používanie v ťažších terénoch. Viac informácií v prílohe č. 2 opis predmetu zákazky.Cieľom trhových konzultácií je získať informácie potrebné pre nastavenie požiadaviek a podmienok pripravovaného verejného obstarávania tak, tak, aby boli dodržané princípy verejného obstarávania a aby sa verejného obstarávania mohli zúčastniť všetci potenciálni dodávatelia pôsobiaci na relevantnom trhu, za dodržania potrieb verejného obstarávateľa.

# Stručný opis predmetu zákazky

Predmetom zákazky je dodávka lezeckej obuvy v celkovom počte 1030 párov pre príslušníkov Hasičského a záchranného zboru zaradených v lezeckých skupinách. Podrobnejšie informácie sú uvedené v prílohe č.2.

# Náklady spojené s trhovými konzultáciami

Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa.

# Priebeh prípravných trhových konzultácií

# Prípravné trhové konzultácie sú určené pre hospodárske subjekty, ktoré poskytujú služby tvoriace predmet zákazky.

1. Hospodársky subjekt sa do prípravných trhových konzultácií zapojí tak, že vyplní formulár uvedený v Prílohe č.1, zodpovie na tam uvedené otázky a zašle ho verejnému obstarávateľovi mailom na alexander.starcevic@minv.sk najneskôr do 11.01.2023 do 12:00 hod.
2. Po uplynutí lehoty verejný obstarávateľ zostaví zoznam účastníkov prípravných trhových konzultácií a zároveň oznámi hospodárskym subjektom, ktoré prejavili záujem o účasť, konkrétny dátum, čas a miesto uskutočnenia prípravných trhových konzultácií, a to na e- mailovú adresu uvedenú v zaslanom formulári.
3. Verejný obstarávateľ následne vyhodnotí získané informácie a poznatky z prípravných trhových konzultácií. V procese hodnotenia získaných informácií môže verejný obstarávateľ požiadať hospodársky subjekt o vysvetlenie ním poskytnutých informácií.
4. Na podklade vyhodnotenia prípravných trhových konzultácií verejný obstarávateľ určí podmienky verejného obstarávania.

# Doplňujúce informácie

Hospodárske subjekty, ktoré sa zúčastnia prípravných trhových konzultácií sa môžu zúčastniť pripravovaného verejného obstarávania a predložiť ponuku.

Účasťou na prípravných trhových konzultácií hospodársky subjekt berie na vedomie a súhlasí so zverejnením informácií, ktoré poskytol verejnému obstarávateľovi v rámci prípravných trhových konzultácií. Tieto informácie budú zverejnené v profile verejného obstarávateľa vo forme zápisnice, no v anonymizovanej podobe, t. j. bez identifikačných údajov hospodárskeho subjektu.

Termín na prihlásenie sa do PTK je 11.01.2023 do 12:00 hod.

**Prílohy:**

Príloha č. 1 Formulár spolu s otázkami

Príloha č. 2 Návrh opisu predmetu zákazky časť 1\_opis

Príloha č. 3 Návrh opisu predmetu zákazky časť 2\_normy